
VELENCEI –TAVI KISTÉRSÉGI JÁRÓBETEG SZAKELLÁTÓ NONPROFIT KFT. ÜGYVEZETŐJE 

….. számú napirend:

Előterjesztés a Velencei Szakorvosi Rendelőintézet Sportorvosi szakrendeléséhez támogatásnyújtására 
Tisztelt Képviselőtestület!

A Velencei Szakorvosi Rendelőintézet ellátási területén jelentkező sport-szakorvosi igény helyben történő kielégítése érdekében 2016. áprilisától a Velencei-tavi Kistérségi Járóbeteg Szakellátó Közhasznú Nonprofit Kft. szeretne sportorvosi szakrendelést indítani. A tevékenység dr. Csiák Gyula szakorvossal kötött közreműködői szerződés keretében működne. Dr. Csiák Gyula főorvos szándéknyilatkozata mellékelve. 
A sportorvosi ellátásnak Egészségbiztosítási Pénztári finanszírozási fedezete nincs. A sportoló által a sportorvosi vizsgálatért járó díjról jogszabály rendelkezik, mely az Országos Sportegészségügyi Intézethez folyik be. Az Intézet ennek az összegnek töredékét juttatja vissza a vizsgálatot végző szakembernek, mely a költségeket nem fedezi. Heti egy alkalommal történő négy órás szakrendelés teljes költsége (orvos, asszisztens, szakmai anyag, orvosi műszer, informatika, energia, utazási költség) 170.000.-Ft/hó. A Velencei-tavi Kistérségi Járóbeteg Szakellátó Közhasznú Nonprofit Kft. Velence Város, Kápolnásnyék Község, Pákozd Nagyközség, Pázmánd Község, Sukoró Község, Nadap Község, Vereb Község közigazgatási területére nézve biztosítaná a sportorvosi szakrendelést, de amennyiben az ellátáshoz Gárdony Város, Zichyújfalu Község és Martonvásár Város is csatlakozik, úgy az önkormányzati költség hozzájárulás összege 5,5 Ft/fő/hó lenne lakosságszám-arányosan. 
A tervezett rendelési időben havonta 90-100 sportoló látható el (1200 Fő/év). A vizsgálatokat előjegyzési rendszerben tervezzük végezni. Vizsgálati időpont a Rendelőintézet Recepcióján lesz kérhető.
Amennyiben a fentiekben felsorolt önkormányzatok a sportorvosi szakrendelés beindítását támogatják, a költségviselés vállalása mellett, úgy a szakellátás engedélyezését kezdeményezni fogom az Országos Sportegészségügyi Intézet főigazgatójánál.
A Képviselőtestületek támogató döntését követően az Önkormányzatok és a Velencei-tavi Kistérségi Járóbeteg Szakellátó Közhasznú Nonprofit Kft. között a sportorvosi szakrendelés, mint egészségügyi feladatellátás támogatására nézve külön megállapodás jönne létre. 
Velence, 2016. február 12.

Tisztelettel:

Dr. Ferencz Péter

      ügyvezető

